மிக அருமையாக எடுக்கப்பட்டிருக்கும் இந்தப் படம், நெடுகிலும் ஒரு தத்ரூபமான நாடகத்தை நாம் கண்டுகொண்டிருக்கும் உணர்வை ஏற்படுத்துகிறது. படத்தின் பாதியில் வரும் அந்தப் போர்க்களக்காட்சிகள், எந்த கிராஃபிக்ஸ்களும் இல்லாமல், துல்லியமாகப் படமாக்கப்பட்டிருக்கின்றன. ரத்தமும் வலியும் இந்த அளவு நம் கன்னத்தில் அறைவதைப் போல் படமாக்கப்பட்டிருப்பதை, (இதுவரை) நான் வேறு எந்தப் படத்திலும் கண்டதில்லை. ஆசையே துன்பத்திற்குக் காரணம் என்ற புத்தரின் வரிகள், படம் நெடுகிலும் நம்மை வந்து அடைந்துகொண்டே இருக்கின்றன. நடிப்பிலும் உச்சத்தைத் தொட்டிருக்கிறார்கள் இந்தப் படத்தில் நடித்த அனைவருமே.